《过涧歇 其一 过三十九涧，逾襄王岭，入罗岕》
清代·董元恺

山叠叠，溪流曲曲。大似雷轰，细似琮琤，碎玉声声续。

天际倒悬三峡，波漾千竿竹。石齿冷，入手寒香沁新绿。

更耸身直上，鸟道清泉，羊肠翠麓。扶杖云生足。小憩松风，看摘春纤，轻携碧篓，村火几处茶初熟。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。